text: প্রকাশিত : ২১:৩৫, জুন ১৯, ২০১৯ | সর্বশেষ আপডেট : ২১:৩৭, জুন ১৯, ২০১৯
  লক্ষ্মীপুরে চার ফার্মেসিকে ৬৮ হাজার টাকা জরিমান করেছেন ভ্রাম্যমাণ আদালত। বুধবার (১৯ জুন) বিকালে অভিযান পরিচালনা করেন ভ্রাম্যমাণ আদালতের নির্বাহী ম্যাজিস্ট্রেট ও সহকারী কমিশনার (ভূমি) ফাহমিদা মোস্তফা।
  জেলা শহরের মেসার্স আগ্রাবাদ ফার্মেসিকে ৩০ হাজার, মেসার্স ঝর্ণা ফার্মেসিকে ২৫ হাজার, বাংলাদেশ ফার্মেসিকে ১০ হাজার ও মেসার্স বাবুল ফার্মেসিকে ৩ হাজার টাকা জরিমান করা হয়।
  নির্বাহী ম্যাজিস্ট্রেট ফাহমিদা মোস্তফা জানান, লক্ষ্মীপুরের বিভিন্ন বাজারে মানহীন, নিবন্ধনহীন, ঠিক তাপমাত্রায় ওষুধ সংরক্ষণ না করা ও লাইসেন্সের শর্ত ভঙ্গ করাসহ নিম্নমানের ওষুধের বিজ্ঞাপন প্রচার করছিল ফার্মেসিগুলো। ভোক্তাদের অভিযোগের ভিত্তিতে চার ফার্মেসিকে ৬৮ হাজার টাকা জরিমান করা হয়।